มีอาการผมร่วงมาตลอดตั้งแต่ อายุประมาณ 10 ขวบ (ป.3) จนถึงตอนนี้อายุ 23 ปี สิ่งที่เห็นได้ชัดคือหลังตื่นนอนเมื่อสางผมจะมีผมร่วงติดมือไม่น้อยกว่า 15 เส้นตอนมัดผมจะเห็นลูกผมที่เพิ่งขึ้นชี้ฟูออกมาเยอะมาก แสดงให้เห็นว่าผมร่วงตลอดจึงมีผมเกิดใหม่เยอะขณะสระผม สางผมร่วงออกมาได้เต็มมือ (ทุกวันนี้ประหลาดใจมากค่ะที่ยังมีผมเหลืออยู่ 😂)พฤติกรรมในปัจจุบัน (ครอบครัวไม่มีคนมีปัญหานี้)ใช้ยาสระผมก๊กเลี้ยงสูตรดั้งเดิมสระผมวันเว้นวัน ใช้ครีมนวดผมสัปดาห์ละครั้งเพราะกลัวการอุดตันบนหนังศีรษะใช้ hair tonic เร่งผมยาวของ Havilah ฉีดบริเวณที่ผมบางทุกวันก่อนนอนรับประทานอาหารทำเองที่บ้าน มีผักและเนื้อครบ แต่มักทานแค่ 2 มื้อต่อวัน (เที่ยงและเย็น)เพิ่งเริ่มรับประทานอาหารเสริม Natrol Biotin 5000mcg มีสมบัติในการ promotes healthy hair, skin & nails ทานวันละ 1 เม็ด ประมาณ 1 สัปดาห์อาการดังที่กล่าวมานี้มีวิธีดูแลอย่างไรคะ หรือสมควรต้องพบแพทย์ได้แล้ว
สวัสดีค่ะ ผมร่วงที่จัดว่าร่วงมากผิดปกติ จนอาจเป็นโรคได้ คือภาวะที่ผมร่วงมากกว่า 100 เส้นต่อวัน หรือในวันที่สระผมอาจร่วงได้มากถึง 200 เส้นต่อวัน คนที่ผมยาวก็คือผมเยอะก็มีโอกาสจะร่วงได้มากกว่าคนปกติได้ด้วย จึงควรนับปริมาณเส้นผมที่ร่วงในแต่ละวันดูก่อนเพื่อดูว่ามีความผิดปกติจริงหรือไม่สาเหตุของผมร่วงมากผิดปกติมีได้หลายอย่าง ตั้งแต่โรคไทรอยด์ทำงานมากผิดปกติ โรคแพ้ภูมิตัวเอง (SLE) โดยใน SLE จะมีอาการอื่นๆร่วมด้วยเช่น ปวดข้อ ผื่นแพ้แสงที่หน้า การมีเชื้อราที่หนังศีรษะ อาจพบเป็นแผลที่หนังศีรษะด้วย หรือเป็นภูมิคุ้มกันตัวเองทำลายผม ทำให้ผมร่วง หรืออาจเกิดจากยาที่รับประทานเช่น ยาคุมกำเนิด ยารักษามะเร็ง ยากันชัก ยาป้องกันการแข็งตัวของเลือด ยารักษาคอพอกเป็นพิษสาเหตุที่ไม่ใช่โรคแต่เกิดจากพฤติกรรมเช่น การสระผมบ่อยเกินไปหรือหวีผมแรงเกินไป ผมที่ถูกดัด ย้อม ทำสีเป็นประจำ หรือเป็นโรคจิตเวชบางประเภทที่ชอบดึงผมตัวเอง เป็นต้นหากผมร่วงมากจนเกินเกณฑ์ดังกล่าวมา ควรจะไปพบแพทย์เพื่อตรวจเพิ่มเติม และรักษาตามสาเหตุนั้นๆ การรับประทานอาหารเสริมดังกล่าวมา อาจจะช่วยกระตุ้นการงอกของผมได้ แต่หากยังมีสาเหตุที่ทำให้ผมร่วงต่อเนื่อง ก็อาจจะไม่ได้หายขาดค่ะในเบื้องต้น ไม่ควรไปดึงผมบ่อยๆ ทำความสะอาดเส้นผมได้ตามปกติเพียงแค่ไม่ไปขยี้แรงๆ หลีกเลี่ยงการใช้สารเคมีกับผม หยุดยาที่ไม่จำเป็นต้องกินทุกชนิด